प्रधानमंत्री नरेन्द्र मोदी मालदीव के नवनिर्वाचित राष्ट्रपति इब्राहिम मोहम्मद सोली के शपथ ग्रहण समारोह में शामिल होंगे। विदेश मंत्रालय के प्रवक्ता रवीश कुमार ने बताया कि नवनिर्वाचित राष्ट्रपति सोली ने मोदी को 17 नवम्बर को माले में होने वाले शपथ ग्रहण समारोह में शामिल होने का निमंतण्रदिया है। उन्होंने कहा कि प्रधानमंत्री ने इस निमंतण्रको स्वीकार कर लिया है। पड़ोसी देशों के साथ अच्छे संबंध बनाने की नीति के तहत भारत मालदीव के साथ मिलकर संबंधों को और प्रगाढ़ बनाने के लिए काम करने को उत्सुक है। मालदीव में 23 सितम्बर को हुए चुनाव में विपक्षी मालदीव डेमोक्रेटिक पार्टी के उम्मीदवार सोली ने उस समय राष्ट्रपति रहे अब्दुल्ला यामीन को हराकर जीत दर्ज की थी। मालदीव में राजनीतिक संकट के कारण मोदी 2015 में वहां की यात्रा पर नहीं जा सके थे।